**საერთაშორისო და ადგილობრივ ღონისძიებებში სტუდენტთა მონაწილეობის ფინანსური უზრუნველყოფის წესი**

**მუხლი 1. მიზანი**

საერთაშორისო და ადგილობრივ ღონისძიებებში თსუ სოციალურ და პოლიტიკურ მეცნიერებათა ფაკულტეტის (შემდგომში-„ფაკულტეტი“) სტუდენტების მონაწილეობის ფინანსური უზრუნველყოფის მიზანია ხელი შეუწყოს სტუდენტთა ჩართვას საერთაშორისო სასწავლო და კვლევითი პროექტების, ასევე პრაქტიკული უნარების განმავითარებელ კომპონენტებსა და კურიკულუმისაგან დამოუკიდებელი ინიციატივების განხორციელებაში.

**მუხლი 2. დაფინანსების მოთხოვნის უფლების მქონე პირი**

2.1 დაფინანსების მოთხოვნის უფლება აქვს ფაკულტეტის აქტიური სტატუსისა და არანაკლებ 3.0 GPA- ის მქონე ბაკალავრიატის , მაგისტრატურისა და დოქტორანტურის   სტუდენტს.

**მუხლი 3. დაფინანსების ობიექტები**

3.1. ფაკულტეტის მიერ შეიძლება დაფინანსდეს შემდეგი კატეგორიის აქტივობები:  
3.1.1 სასწავლო გაცვლით პროგრამებში მონაწილეობა სამივე საფეხურის სტუდენტებისათვის;  
3.1.2 კვლევით პროექტებში მონაწილეობა ( მხოლოდ დოქტორანტთათვის);    
3.1.3 საერთაშორისო საუნივერსიტეტო კონფერენციებში (კონგრესებში, სიმპოზიუმებში) მონაწილეობა (მხოლოდ მომხსენებლებისთვის) სამივე საფეხურის სტუდენტებისათვის;  
3.1.4 საერთაშორისო მოდელირებებში მონაწილეობა (მხოლოდ სწავლების პირველი საფეხურის სტუდენტებისათვის);  
3.1.5. სეზონური სკოლების მუშაობაში მონაწილეობა, მხოლოდ კრედიტების მინიჭების შემთხვევაში;    
3.2. არ ფინანსდება გაცნობითი, კულტურული გაცვლისა და არასაგანმანათლებლო ფორუმები (ყრილობები, შეხვედრები, მრგვალი მაგიდები და ა. შ.), ასევე ქართული ორგანიზაციების მიერ საზღვარგარეთ დაგეგმილი ღონისძიებები.

**მუხლი 4.   ანაზღაურების ოდენობა, დასაბეგრი საშემოსავლო გადასახადის ჩათვლით,   განისაზღვრება შემდეგნაირად:**

4.1 ბაკალავრიატის სტუდენტისათვის: არაუმეტეს 1250 ლარისა;  
4.2. მაგისტრატურის ა და დოქტორანტურის   სტუდენტ თ ათვის: არაუმეტეს 2000 ლარისა;  
4. 3 . საქართველოს შიგნით კონფერენციებსა და სეზონურ სკოლებში მონაწილეობა ფინანსდება არაუმეტეს 500 ლარისა;  
4.4 სამივლინებოდ ფინანსდება მხოლოდ სარეგისტრაციო , მგზავრობისა და სასტუმროს ხარჯები;  
4.5 სასწავლო   გაცვლით პროგრამებში დაფინანსება ხორციელდება უნივერსიტეტის საგარეო დეპარტამენტთან შეთახმებით;  
4. 6 კონფერენციებში მონაწილეობა ფინანსდება 100%- ით, ან დაფინანსების ლიმიტის მაქსიმუმის ფარგლებში, თუ მოთხოვნილი თანხა ასეთ ლიმიტს აღემატება;  
4.7 კონფერენციის მოხსენების ორი ან მეტი თანაავტორის არსებობის შემთხვევაში შესაძლებელია დაფინანსდეს მხოლოდ ერთი მომხსენებელი, ან დაფინანსების თანხა განაწილდეს თანამომხსენებლებს შორის;  
4.8 მოდელირებაში მონაწილეობა ფინანსდება 50%- ით, მაგრამ არაუმეტეს დაწესებული ლიმიტისა;  
4.9 სწავლის განმავლობაში, ბაკალავრიატისა და დოქტორანტურის სტუდენტის დაფინანსება მოხდება მაქსიმუმ ორჯერ, ხოლო მაგისტრატურის სტუდენტის - მხოლოდ ერთჯერ,   საუნივერსიტეტო და საფაკულტეტო რეგულაციების შესაბამისად.

**მუხლი 5. სტუდენტის მიერ წარმოსადგენი დოკუმენტაცია**

5.1. დაფინანსების მისაღებად სტუდენტმა ფაკულტეტის კანცელარიაში უნდა წარმოადგიონოს დეკანის სახელზე დაწერილი განცხადება და მას უნდა დაურთოს:  
5.1.1 მოწვევა უცხო ენაზე, უცხოური ორგანიზაციის/უნივერსიტეტის ოფიციალურ ბლანკზე და მოწვევის ქართული თარგამანი, დამოწმებული მთარგმნელის მიერ, ხელმოწერითა და ბეჭდით . ქართულ – უცხოური ორგანიზაციის მიერ გაცემული მოწვევა არ განიხილება . მოწვევაში მითითებული უნდა იყოს , რომ მოხსენება (სათაურის მითითებით) მიღებულია კონფერენციაზე წარსადგენად;  
5.1.2 მგზავრობის ინვოისის დედანი ან გადახდის ქვითარი;  
5.1.3 აქტიური   სტუდენტის   ცნობა GPA- ის მითითებით;    
5.1.4 პირადობის დამადასტურებელი დოკუმენტის ასლი;  
  
5.2. ამ მუხლის პირველი პუნქტით გათვალისწინებული დოკუმენტაციის გარდა სტუდენტი უფლებამოსილია წარმოადგინოს დამატებითი დოკუმენტაცია, რომელიც გაამყარებს საზღვარგარეთ გამართულ ღონისძიებაში მისი მონაწილეობისა და დაფინანსების მოთხოვნის საფუძვლიანობას.

**მუხლი 6.   სამივლინებო კომისია**

6.1 სტუდენტის სრული, ან ნაწილობრივი დაფინანსების მიზანშეწონილობის თაობაზე გადაწყვეტილების მისაღებად, დეკანის ბრძანებით ფაკულტეტზე იქმნება სტუდენტთა სამივლინებო კომისია (შემდგომში - „კომისია“), რომლის შემადგენლობაში შედის ყველა მიმართულებიდან თითო პროფესორი, ასევე ფაკულტეტის საბჭოს და თსუ წარმომადგენლობითი საბჭოს წევრი თითო სტუდენტი. კომისიას თავმჯდომარეობს დეკანის მოადგილე;  
6.2 კომისია   იკრიბება თვეში ერთხელ, თვის პირველ ხუთშაბათს. კომისია უფლებამოსილია, თუ მას ესწრება წევრთა ნახევარზე მეტი;  
6. 3   კომისია  გადაწყვეტილებებს  იღებს   ხმათა   უმრავლესობით.   ხმების   თანაბრად გაყოფის შემთხვევაში გადამწყვეტია კომისიის თავმჯდომარის ხმა;  
6. 4 კომისიის სხდომის შედეგები ფორმდება ოქმით;  
6. 5 სტუდენტთა განცხადებების განხილვის საფუძველზე, კომისიის მიერ დადებითი გადაწყვეტილების მიღება, წარმოადგენს ფაკულტეტის დეკანის მიერ თსუ ადმინისტრაციის ხელმძღვანელისათვის შესაბამისი მოთხოვნის გაგზავნის საფუძველს .

***დამტკიცებულია სოციალურ და პოლიტიკურ მეცნიერებათა ფაკულტეტის    საბჭოს სხდომაზე. ოქმი # 3 , 16 მაისი , 201 9***